b'\n_START_ARTICLE_\nSilvanita\n_START_SECTION_\nCaracter\xc3\xadstiques\n_START_PARAGRAPH_\nLa silvanita \xc3\xa9s un tel\xc2\xb7lurur d\'or i argent, f\xc3\xa0cilment fusible i soluble en \xc3\xa0cids. A m\xc3\xa9s dels elements de la seva f\xc3\xb3rmula, (Au,Ag)\xe2\x82\x82Te\xe2\x82\x84, sol portar com impureses: antimoni, plom, coure i n\xc3\xadquel. Cristal\xc2\xb7litza en el sistema monocl\xc3\xadnic, sent l\'h\xc3\xa0bit cristal\xc2\xb7l\xc3\xad massiu el m\xc3\xa9s freq\xc3\xbcent. Pot ser extreta en les mines com a mena minorit\xc3\xa0ria de plata i or. \xc3\x89s molt similar a la krennerita._NEWLINE_Segons la classificaci\xc3\xb3 de Nickel-Strunz, la silvanita pertany a "02.EA: Sulfurs met\xc3\xa0l\xc2\xb7lics, M:S = 1:2, amb Cu, Ag, Au" juntament amb els seg\xc3\xbcents minerals: calaverita, kostovita, krennerita, berndtita, kitka\xc3\xafta, melonita, merenskyita, monche\xc3\xafta, shuangfengita, sudovikovita, verbeekita, drysdallita, jordisita, molibdenita i tungstenita.\n_START_SECTION_\nFormaci\xc3\xb3 i jaciments\n_START_PARAGRAPH_\nEs troba m\xc3\xa9s comunament en filons hidrotermals de baixa temperatura, tot i que tamb\xc3\xa9 en dip\xc3\xb2sits de mitjana i alta temperatura, on t\xc3\xadpicament \xc3\xa9s un dels \xc3\xbaltims minerals que es formen. Sol trobar-se associada a altres minerals com: or, calaverita, krennerita, alta\xc3\xafta, hessita, petzita, acantita, pirita, galena, esfalerita, calcopirita, quars, calced\xc3\xb2nia o fluorita.'